Infocentrum skanzenu Vydrovo
**Lesnícky skanzen Vydrovo** je jedinečné lesnícke múzeum v prírode, situované vo Vydrovskej doline pri Čiernom Balogu. Skanzen bol založený v roku 2002 a zriaďovateľom bol štátny podnik Lesy SR. Popri cca 4 km dlhom náučnom chodníku sa nachádza 75 zastávok, prezentujúcich históriu, pestovanie, ochranu a význam lesa, jeho životadárne funkcie a krásy, ale i prácu lesníkov, ktorí ho chránia a využívajú.

Poloha a prístup
----------------

Expozícia sa nachádza v centrálnej časti Veporských vrchov, na južnom okraji obce Čierny Balog v okrese Brezno. Skanzen je situovaný vo Vydrovskej doline, kde sa popri ceste a Vydrovskom potoku tiahne náučný chodník. Jedinečný prístup zabezpečuje jedna z vetiev Čiernohronskej železnice, ktorá má v areáli skanzenu dve zastávky. Poloha pri hlavnej ceste z Brezna na Hriňovú zabezpečuje pohodlný a jednoduchý prístup aj pre motoristov, ktorí môžu využiť parkovisko pri hlavnej budove. Prístupný je v lete i v zime.

Popis
-----

Návštevníkom ponúka oddych, poučenie a zábavu prostredníctvom exponátov popri viac ako 4 km dlhom náučnom chodníku. Vystavené exponáty sa viažu na prácu lesných robotníkov a tak nechýbajú horáreň, kaplnka, dočasné príbytky a prístrešky, maringotky, mechanizmy a zariadenia využívané pri ťažbe dreva, parná lokomotíva so súpravou vagónov, no i vodná píla, lesná škôlka a edukačné centrum. Správa skanzenu sa nachádza pri vchode do areálu, kde je zastávka železničky a parkovisko, no tiež zariadenia občerstvenia, infocentrum s predajom suvenírov, amfiteáter a detské ihrisko. Zastávky obsahujú informačné tabule v slovenskom a anglickom jazyku a vedomosti preverujú náučné tabuľky s hádankami.

Galéria
-------

* Súprava ČHŽSúprava ČHŽ
* Exponáty a amfiteáter v skanzeneExponáty a amfiteáter v skanzene
* Kaplnka ako súčasť skanzenuKaplnka ako súčasť skanzenu
* Hasičský voz ako exponátHasičský voz ako exponát
* Živý exponátŽivý exponát
* HoráreňHoráreň

Referencie
----------

1. ↑  Popis skanzenu

Pozri aj
--------

* Lesy SR
* Vydrovo (potok)
* Vydrovská dolina
* Čiernohronská železnica

Iné projekty
------------

Commons
* Spolupracuj na Commons Commons ponúka multimediálne súbory na tému **Lesnícky skanzen Vydrovo**

Externé odkazy
--------------

* Poloha na turistickej mape

Súradnice: 48°44′01″S 19°38′37″V﻿ / ﻿48,733641°S 19,643705°V﻿ / 48.733641; 19.643705

* Skanzen na stránkach Lesov SR

Zdroj
-----

* Lesnícky skanzen

| * z
* d
* u
Veporské vrchy |
| --- |
| Podcelky | 
* Fabova hoľa
* Čierťaž
* Sihlianska planina
* Balocké vrchy

 |
| Veľkoplošné chránené územie | 
* Chránená krajinná oblasť Poľana
* Národný park Muránska planina

 |
| Národné prírodné rezervácie | 
* Dobročský prales
* Klenovský Vepor

 |
| Prírodné rezervácie | 
* Bacúšska jelšina
* Čertova dolina
* Fabova hoľa
* Habáňovo
* Klenovské Blatá
* Mašianske skalky
* Rosiarka
* Vrchslatina

 |
| Prírodné pamiatky | 
* Jajkovská sutina
* Kamenistý potok
* Krivánsky potok
* Predajnianske vodopády

 |
| Chránené areály | 
* Meandre Kamenistého potoka

 |
| Vybrané vrchy Veporských vrchovZoznam vrcholov | 
* Fabova hoľa (1 439)
* Javorinka (1 435)
* Psica (1 397)
* Malá Smrekovica (1 375)
* Klenovský Vepor (1 338)
* Veľká Smrekovica (1 322)
* Lešník (1 312)
* Vysoký vrch (1 263)
* Skalka (1 256)
* Ďurová (1 228)
* Slatvinské (1 213)
* Čierťaž (1 204)
* Blato (1 195)
* Jeleňová (1 174)
* Veľké Čelno (1 172)
* Železná brána (1 164)
* Chocholná (1 162)
* Kolba (1 162)
* Mitrová (1 154)
* Čierny vrch (1 153)

 |
| Sedlá vo Veporských vrchoch | 
* Bánovo
* Burda
* Diel
* Prašivá
* Tlstý javor
* Zbojská

 |
| Kultúrne a historické pamiatky | 
* Čiernohronská železnica
* Lesnícky skanzen Vydrovo

 |